ROBINS ชื่นใจกำไร Q3/59 โต 28% มาที่ 509.85 ลบ.
ROBINS ชื่นใจกำไร Q3/59 โต 28% มาที่ 509.85 ลบ. จากปีก่อนกำไร 397.45 ลบ. หลังยอดขายเติบโต ขณะที่ช่วง 9 เดือนแรกมีกำไร 1.81 พันลบ. โต 24% จากปีก่อนกำไร 1.45 พันลบ.
11 พ.ย. 2559

บริษัท ห้างสรรพสินค้าโรบินสัน จำกัด (มหาชน) หรือ ROBINS รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 509.85 ล้านบาท หรือมีกำไรสุทธิ 0.46 บาทต่อหุ้น เพิ่มขึ้น 28% จากช่วงเดียวกันของปีก่อนที่มีกำไรสุทธิ 397.45 ล้านบาท หรือมีกำไรสุทธิ0.36 บาทต่อหุ้น
โดยผลการดำเนินงานในไตรมาสดังกล่าวที่เพิ่มขึ้นเนื่องจากบริษัทมีรายได้รวมจำนวน 7.19 พันล้านบาท เพิ่มขึ้น 306 ล้านบาท
อย่างไรก็ตามผลการดำเนินงานช่วง 9 เดือนแรกมีกำไรสุทธิ 1.81 พันล้านบาท หรือ 1.63 บาทต่อหุ้น เพิ่มขึ้น 24% จากช่วงเดียวกันของปีก่อนที่มีกำไรสุทธิ 1.45 พันล้านบาท หรือ 1.31 บาทต่อหุ้น